OpenLLM-France/wikimedia huggingface dataset:
# Krasnoarmeiski (Mirskoi)

* Per a altres significats, vegeu «Krasnoarmeiski».
Krasnoarmeiski - Красноармейский (rus) és un possiólok del krai de Krasnodar, a Rússia. El 2010 tenia 108 habitants. Es troba a les terres baixes de Kuban-Azov. És a 16 km a l'oest de Kropotkin i a 140 km al nord-est de Krasnodar. Pertany al possiólok de Mirskoi.

## Referències

* ↑ Всероссийская перепись населения 2010 года. Том 1, таблица 4. Численность городского и сельского населения по полу по Краснодарскому краю Arxivat 2020-09-20 a Wayback Machine. (en rus).
# Hospital Saint-Louis de Tunis

L'hospital Sant-Louis de Tunis és un antic hospital francés creat per les Germanes de Sant Josep de l'Aparició al cor de la medina de Tunis, a Tunísia. Hui en dia es tracta d'una escola catòlica, que allotja la biblioteca diocesana de Tunis.

## Localització

Es trobava al carrer Sidi Saber, al centre de la medina.

## Etimologia

Portava el seu nom en memòria de Lluís IX de França, mort a causa de la pesta el 25 d'agost de 1270 a Tunis i conegut com a Sant Lluís.

## Història

El seu origen va ser un menut hospital de vuit llits, construït l'any 1842 per l'abat François Bourgade, almoiner de la capella de Sant Lluís de Cartago, i destinat a la comunitat francesa, mentre que la infermeria de Santa-Marguerite, situada sobre el carrer dels Tintorers (en àrab نهج الصباغين), estava destinada als italians i maltesos.
En 1880, sota l'impuls del cardenal Charles Lavigerie, es va traslladar al carrer Sidi Ali Azzouz, a una caserna en desús i més espaiosa.

## Referències

* 1 2 3 Chadli, Amor «La médecine en Tunisie de la veille du protectorat à nos jours» (en francés). La Tunisie médicale, 89, 5, 2011, pàg. 411-417. Arxivat de l'original el 2019-12-15. ISSN: 0041-4131 [Consulta: 3 gener 2017].
* ↑ Sarrió, Diego. «Un jour ordinaire à la bibliothèque diocésaine» (en francés). africamission-mafr.org. [Consulta: 3 gener 2017].
* ↑ Faure, Pierre «L'histoire de l'hôpital Saint-Louis à travers l'histoire de ses bâtiments» (en francés). Revue d'histoire de la pharmacie, 87, 324, 1999, pàg. 443-448. ISSN: 0035-2349 [Consulta: 3 gener 2017].
# Llengües pidjanes

Les llengües pidjanes són un subgrup de les llengües arawak d'Amèrica del Sud septentrional.

## Noms

El terme Pidjana fou encunyat per Sérgio Meira (2019) del Wapishana pidan ‘poble’, com es pot veure als etnònims Wa-pishana i Mao-pidian.
Són referits com a Mapidianic a Glottolog 4.3, i com a Rio Branco per Nikulin & Carvalho (2019: 270).

## Llengües

Segons Meira (2019), les llengües pidjanes són:
* Mawayana (Mapidian, Maopidian), parlada per una dotzena d'ancians que viuen entre les viles ètniques waiwai i tiriyó al Brasil i Suriname
* Wapishana, parlat per unes 6,000 persones a ambdues bandes de la frontera entre el Brasil i Guyana
* ? Atorada (Atorai)
El wapishana és més conservador, mentre que Mawayana ha innovat més des de Proto-Pidjanan.
La classificació de Ramirez (2020) és:$^{:36}$
* Mawayana
* Wapishanan
** Wapishana, Atorai
** Parawana, Aroaqui
Parawana i Aroaqui estan estretament relacionats i poden ser el mateix idioma.

## Protollengua

El proto-pidjana ha estat reconstruït per Meira (2019).

### Fonologia

El proto-pidjanan fonemes consonàntics:
    *p*t*k*ʔ *ɓ*ɗ*ɗʲ *ʦ,*ʧ *s*ʐ *ɾ*ɽ *m*n*ɲ *w(*j)
Fonemes vocàlic proto-pidjanes:
    *i*ɨ*u *a

### Morfologia

Els prefixos personals proto-pidjana:
    pronounProto-PidjananMawayanaWapishana 1S *nu-n-ũ- 2S *pɨ-ɨ-pɨ- 3S.MASC *(ɾ)ɨ-ɾɨ-ɨ- 3S.FEM *(ɾ)u-u-u- 3S.COREF *pa-a-pa- 1P *wa-wa-wa- 2P *ɨ-ɨ-pɨ- 3P *nV-na--ĩ

## Referències

* 1 2 3 4 Meira, Sérgio. 2019. A Study of the Genetic Relation between Mawayana and Wapishana (Arawakan Family) Arxivat 2021-02-17 a Wayback Machine.. Revista Brasileira de Línguas Indígenas Arxivat 2019-01-17 a Wayback Machine. (RBLI), vol. 2, no. 1 (Jan.-Jun. 2019), pp. 70-104.
* ↑ Nikulin, Andrey; Fernando O. de Carvalho. 2019. Estudos diacrônicos de línguas indígenas brasileiras: um panorama. Macabéa – Revista Eletrônica do Netlli, v. 8, n. 2 (2019), p. 255-305. (PDF)
* 1 2 Ramirez, Henri. Enciclopédia das línguas Arawak: acrescida de seis novas línguas e dois bancos de dados. 3. 1. Curitiba: Editora CRV, 2020. DOI 10.24824/978652510234.4. ISBN 978-65-251-0234-4.

## Bibliografia

* Melville, C.; Tracy, F. V.; Williams, O. Wapishana. Intercontinental Dictionary Series. 2007. Accessed on Oct. 30, 2007.
* SB (Surinaams Bijbelgenootschap / Suriname Bible Society). Kaimana’o Tominkaru Paradan (The New Testament). Paramaribo, Georgetown: Suriname Bible Society and Guyana Bible Society, 2012.
# El Forn de Can Masponç

El Forn de Can Masponç és una edificació del poble de Bigues, al terme municipal de Bigues i Riells, a la comarca catalana del Vallès Oriental. És el sector sud-oriental del terme municipal, a la dreta del Tenes i al sud de Can Masponç, entre les urbanitzacions de la Font del Bou, que queda al sud-est del Forn de Can Masponç, i Font Granada, que en queda a ponent. És al costat i a migdia de Can Roure i a prop i al nord-est de Can Llor, a l'esquerra del torrent de la Font del Bou. És un antic forn de terrissa, pertanyent a la masia de Can Masponç, convertit amb el pas del temps en masia individualitzada.
# Estació de Mercat Nou

Mapa Metro Línia 1 :
Mercat Nou és una estació de la L1 del Metro de Barcelona situada al districte de Sants-Montjuïc de Barcelona. Durant l'any 2008 i 2009 l'estació va romandre tancada per construir un calaix, l'estació ha estat remodelada totalment i ara està coberta, va reobrir al públic el 30 de juny de 2009.
L'antiga estació a l'aire lliure es va inaugurar el 1926 amb el nom de Mercado Nuevo com a part del primer tram posat en servei del Ferrocarril Metropolità Transversal. Aquest nom deriva de la denominació d'unes hortes properes "hort nou" que van passar a dir-se popularment "mercat nou" amb la ubicació del Mercat de Sants al segle xix. Posteriorment al 1982 amb la reorganització dels números de línies i canvis de nom d'estacions va adoptar el nom actual.
Metro de Barcelona :
| Procedència/Destinació | < | Línia | > | Procedència/Destinació |
| Hospital de Bellvitge | Santa Eulàlia | | Plaça de Sants | Fondo |

## Accessos

* Carrer Riera de Tena
* Carrer Burgos

## Vegeu també

* Llista d'estacions del metro de Barcelona
* Xarxa ferroviària de Catalunya
* Can Vies
* Estació de Bordeta

## Referències

* ↑ «Mercat de Sants». Arxivat de l'original el 17 de maig 2014. [Consulta: 19 gener 2014].
# Jardiner maculat occidental

El jardiner maculat occidental (Chlamydera guttata) és un ocell de la família dels ptilonorrínquids (Ptilonorhynchidae).

## Hàbitat i distribució

Habita els boscos, sabana i turons rocosos de l'oest i centre d'Austràlia des dels districtes del sud-oest del Territori del Nord i nord-oest d'Austràlia Meridional, cap a l'oest fins al centre d'Austràlia Occidental.

## Referències

* ↑ «Jardiner maculat occidental». Cercaterm. TERMCAT, Centre de Terminologia. Rev. 20/02/2022(català)
# Ecdisozous

Els ecdisozous (Ecdysozoa) són un clade d'animals protòstoms que inclou els artròpodes, nematodes, i altres fílums menors.
La característica més notable d'aquest grup és presència d'una cutícula en tres capes composta de material orgànic que muden periòdicament.

## Cladograma

Aquesta és la filogènia d'acord amb les anàlisis genètiques:
| Ecdysozoa | Scalidophora Loricifera Priapulida Kinorhyncha Nematozoa Nematoda Nematomorpha Panarthropoda Onychophora Tactopoda Tardigrada Arthropoda |

## Referències

* ↑ Zrzavý, J., Mihulka, S., Kepka, P., Bezdék, A. & Tietz, D., 1998. Phylogeny of Metazoa based on morphological and 18S ribosomal DNA evidence. Cladistics, 14(3): 249-285.
* Aguinaldo, A. M. A., J. M. Turbeville, L. S. Linford, M. C. Rivera, J. R. Garey, R. A. Raff, & J. A. Lake, 1997. Evidence for a clade of nematodes, arthropods and other moulting animals. Nature 387: 489-493.
* Camatini, M., E. Franchi, A. Saita, 2005. Ultrastructural investigation of spermiogenesis in Peripatopsis capensis (Onychophora) Journal of Morphology. Volume 159, Issue 1, Pages 29-47.
* Jamieson, B. G. M. 1987. The Ultrastructure and Phylogeny of Insect Spermatozoa. Cambridge University Press.
* Pilato, G., M. G. Binda, O. Biondi, V. D. Urso, O. Lisi, A. Marletta, S. Maugeri, V. Nobile, G. Rappazzo, G. Sabella, F. Sammartano, G. Turrisi, F. Viglianisi, 2005. The clade Ecdysozoa, perplexities and questions. Zoologischer Anzeiger. 244. 43-50
* Wagele, J. W., T. Erikson, P. Lockhart, & B. Misof, 1999. The Ecdysozoa: Artifact or monophylum? J. Zoo. Syst. Evol. Research 37: 211-223.
* Tree of Life web project - Bilateria - accessed January 8 2006

## Enllaços externs

* UCMP-Ecdysozoa introduction
* http://www.palaeos.com/Kingdoms/Animalia/Ecdysozoa.html Arxivat 2003-03-13 a Wayback Machine.
* http://nema.cap.ed.ac.uk/tardigrades/Tardigrades_and_Ecdysozoa.html Arxivat 2005-12-26 a Wayback Machine.
* http://chuma.cas.usf.edu/~garey/articulata.html Arxivat 2010-05-10 a Wayback Machine.
* http://chuma.cas.usf.edu/~garey/essential.html Arxivat 2003-03-13 a Wayback Machine.
# Kevin de Queiroz

Kevin de Queiroz és un biòleg dels vertebrats, evolutiu i sistemàtic dels Estats Units. Les seves obres de recerca més destacades han estat en el camp de l'herpetologia, especialment en la filogènesi i la biologia evolutiva dels rèptils escatosos. Es graduà en Biologia per la Universitat de Califòrnia a Los Angeles el 1978, obtingué un màster en Zoologia a la Universitat Estatal de San Diego el 1985 i es doctorà en Zoologia per la Universitat de Califòrnia a Berkeley el 1989.

## Referències

* ↑ «Kevin de Queiroz, Division of Amphibians & Reptiles, Department of Vertebrate Zoology, NMNH» (en anglès).
# Hyomys goliath

Hyomys goliath és una espècie de mamífer rosegador de la família dels múrids. És endèmic de Papua Nova Guinea, on viu a altituds d'entre 1.400 i 2.800 msnm. El seu hàbitat natural són els boscos tropicals humits, les vores dels boscos i els jardins vells. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, goliath, es refereix a Goliat.

## Referències

* ↑ Aplin, K. Hyomys goliath. UICN 2016. Llista Vermella d'espècies amenaçades de la UICN, edició 2016, consultada el 9 febrer 2018.
* ↑ Entrada «Hyomys» d'Animalia (en anglès).
# Grêmio Esportivo Brasil

El Grêmio Esportivo Brasil, també conegut com a Brasil de Pelotas o GE Brasil, és un club de futbol brasiler de la ciutat de Pelotas.
El club va ser fundat per membres de l'Sport Club Cruzeiro do Sul, el 7 de setembre de 1911. El seu principal rival és l'EC Pelotas.
El 16 de gener de 2009, l'equip va patir un accident d'autobús en el que moriren diversos membres.

## Palmarès

* Campeonato Gaúcho:
** 1919
* Campeonato Gaúcho de segona divisió:
** 1961, 2004, 2013
* Copa Governador:
** 1972
* Campeonato Citadino:
** 1917, 1919, 1921, 1926, 1927, 1931, 1937, 1941, 1942, 1946, 1948, 1949, 1950, 1952, 1953, 1954, 1955, 1961, 1962, 1963, 1964, 1970, 1977

## Referències

* ↑ Associated Press. «2 soccer players, coach die in Brazil crash». Soccer. Yahoo! Sports, 16-01-2009. Arxivat de l'original el 2018-09-20. [Consulta: 17 gener 2009].

## Enllaços externs

* Grêmio Esportivo Brasil - Lloc web oficial
* Twitter Official
# Estació de Mataró Oest

L'estació de Mataró Oest és un projecte d'estació de rodalies de Catalunya de la futura R9, la Línia Orbital Ferroviària. Actualment està en estudi, i estarà equipada amb ascensors i escales mecàniques.
La línia orbital també és coneguda com a quart cinturó ferroviari i connectarà Vilanova i la Geltrú amb Mataró mitjançant una paràbola de 119 quilòmetres que passarà per Granollers, Sabadell, Terrassa, Martorell i Vilafranca del Penedès. En alguns trams aprofitarà vies ja existents, que en l'actualitat opera la companyia Renfe i s'hauran de construir 68 km de vies, dels quals 46 km seran en túnel, i 25 noves estacions, dins de la qual s'inclou la de Mataró Oest. Aquesta estació té previst connectar amb la ja existent línia de la costa, la R1 i la RG1.

## Referències

* ↑ Mercadé, Paula «La línia orbital ferroviària, en mans de l'Estat». El Punt (Barcelona), 15-04-2010, pàg. 2.
* 1 2 La Vanguardia. Grans obres de progrés per a Catalunya, 26 octubre 2008, p. 148 (Especials la Vanguardia).

## Vegeu també

Mapa sinòptic de la línia orbital ferroviària (en projecte) :
* Llista d'estacions d'Adif a Catalunya
* Xarxa ferroviària de Catalunya
# Jardiner maculat oriental

El jardiner maculat oriental (Chlamydera maculata) és un ocell de la família dels ptilonorrínquids (Ptilonorhynchidae).

## Hàbitat i distribució

Habita boscos, sabanes i turons rocosos, terra endins de l'est i sud-est d'Austràlia des del centre de Queensland, cap al sud, a través del centre i costa de Nova Gal·les del Sud fins al centre de Victòria.

## Referències

* ↑ «Jardiner maculat oriental». Cercaterm. TERMCAT, Centre de Terminologia. Rev. 20/02/2022(català)
# Dorojni (Krasnodar)

* Per a altres significats, vegeu «Dorojni».
Dorojni - Дорожный (rus) és un possiólok del krai de Krasnodar, a Rússia. Es troba a les terres baixes de Kuban-Azov, al nord de l'embassament de Krasnodar, a 23 km a l'est de Krasnodar, la capital. El 2010 tenia 396 habitants.
Pertany al municipi de Starokórsunskaia.

## Referències

* ↑ «4. ЧИСЛЕННОСТЬ ГОРОДСКОГО И СЕЛЬСКОГО НАСЕЛЕНИЯ ПО ПОЛУ ПО КРАСНОДАРСКОМУ КРАЮ (Nombre de població urban i rural a la regió de Kransodar)». Arxivat de l'original el 2020-09-20. [Consulta: 3 gener 2022].
# LLaMA (model d'IA)

LLaMA (Large Language Model Meta AI) és un gran model de llenguatge (LLM) llançat per Meta AI el febrer de 2023. Es van entrenar una varietat de mides de models que van des dels 7 mil milions fins als 65 mil milions de paràmetres. Els desenvolupadors de LLaMA van informar que el rendiment del model de 13.000 milions de paràmetres a la majoria de punts de referència de NLP va superar el del GPT-3 molt més gran (amb 175.000 milions de paràmetres) i que el model més gran era competitiu amb models d'última generació com PaLM i Chinchilla. Mentre que els LLM més potents generalment només han estat accessibles mitjançant API limitades (si n'hi ha,), Meta va llançar els pesos del model de LLaMA a la comunitat de recerca sota una llicència no comercial. Una setmana després del llançament de LLaMA, els seus pesos es van filtrar al públic a 4chan a través de BitTorrent.
LLaMA utilitza l'arquitectura transformadora, l'arquitectura estàndard per al modelatge de llenguatge des del 2018. Els desenvolupadors de LLaMA van centrar els seus esforços a escalar el rendiment del model augmentant el volum de dades d'entrenament, en lloc del nombre de paràmetres, raonant que el cost dominant per als LLM prové de fer inferència sobre el model entrenat en lloc del cost computacional del procés d'entrenament. LLaMA es va entrenar amb 1,4 bilions de fitxes, extretes de fonts de dades disponibles públicament, incloses:
* Pàgines web rascades per CommonCrawl.
* Repositoris de codi font obert de GitHub.
* Viquipèdia en 20 idiomes diferents.
* Llibres de domini públic del Projecte Gutenberg.
* El codi font LaTeX per a articles científics penjats a ArXiv.
* Preguntes i respostes dels llocs web de Stack Exchange.

## Aplicacions

El Centre d'Investigació sobre Models Fundacionals (CRFM) de l'Institut d'Intel·ligència Artificial Centrada en l'Human de la Universitat Stanford (HAI) va llançar Alpaca, una recepta d'entrenament basada en el model LLaMA 7B que utilitza el mètode "Self-Instruct" d'ajustament d'instruccions per adquirir capacitats comparables a les el model text-davinci-003 de la sèrie OpenAI GPT-3.5 a un cost modest.

## Referències

* ↑ Edwards, Benj. «Meta unveils a new large language model that can run on a single GPU [Updated]» (en anglès). https://arstechnica.com,+24-02-2023.+[Consulta: 2 abril 2023].
* ↑ «Meta has built a massive new language AI—and it’s giving it away for free» (en anglès). https://www.technologyreview.com.+[Consulta: 2 abril 2023].
* ↑ Edwards, Benj. «You can now run a GPT-3-level AI model on your laptop, phone, and Raspberry Pi» (en anglès). https://arstechnica.com,+13-03-2023.+[Consulta: 2 abril 2023].
* ↑ Vincent, James. «Meta’s powerful AI language model has leaked online — what happens now?» (en anglès). https://www.theverge.com,+08-03-2023.+[Consulta: 2 abril 2023].
* ↑ Taori, Rohan. «Alpaca: A Strong, Replicable Instruction-Following Model». Stanford Institute for Human-Centered Artificial Intelligence, 13-03-2023.
# Hoechst AG

Hoechst AG era una empresa química alemanya i actualment una companyia de biologia que ha passat a ser la companyia Aventis Deutschland després de la fusió amb Rhône-Poulenc S.A. el 1999. El 2004 es fusionà amb Sanofi-Synthélabo, i passà a ser una companyia subsidiària del grup farmacèutic resultant Sanofi-Aventis.

## Història

Aquesta companyia es va fundar l'any 1863 sota el nom de "Teerfarbenfabrik Meister, Lucius & Co." a Höchst, prop de Frankfurt del Main i anys després canvià el nom a "Teerfarbenfabrik Meister Lucius & Brüning". El 1880 passà a dir-se "Farbwerke vorm. Meister Lucius & Brüning AG". Pel mercat internacional el nom es simplificà a "Farbwerke Hoechst AG". Fins a 1925 la Hoechst AG era independent. El 1916, la Hoechst AG va ser un dels cofundadors de IG Farben, un grup de pressió de les indústries químiques alemanyes.
Durant la Segona guerra Mundial diverses instal·lacions de la Hoechst van ser bombardejades durant la «Campanya del Petroli».
* 1951 - Hoechst AG va ser refundada el 7 de desembre a Frankfurt quan IG Farben a ser dividida en les seves empreses fundadores.
* 1969 - Hoechst adquirí Cassella.
* 1987 - Hoechst adquirí la companyia estatunidenca Celanese i formà als Estats Units la subsidiària Hoechst Celanese.
* 1994 - El National Right to Life Committee anuncià el boicot a tots els productes farmacèutics de Hoechst incloent Altace per la píndola abortiva de la Hoechst RU-486.
* 1999 - Es va formar Aventis per la fusió de Hoechst AG amb Rhône-Poulenc S.A. La seu de la nova companyia va estar Estrasburg, França.
* 2005 - La companyia passa a ser subsidiària de Sanofi-Aventis.

## Referències

* 1 2 Fred Aftalion. A history of the international chemical industry. trans. Otto Theodor Benfey. University of Pennsylvania Press, 1991, p. 247. ISBN 9780812282078.
* ↑ Hoechst GmbH, ein Unternehmen der sanofi-aventis Gruppe, Undated, Sanofi-Aventis Deutschland corporate website Arxivat 2009-01-21 a Wayback Machine..Accessed 20 September, 2010.

### Notes

* http://www.celanese.com/index/about_index/company-profile/company-profile-history.htm Arxivat 2005-10-28 a Wayback Machine.. Retrieved July 24, 2005.
* http://www.prnewswire.com/cgi-bin/stories.pl?ACCT=104&STORY=/www/story/06-17-1999/0000965798&EDATE=. Retrieved July 24, 2005.
* "Faith Healers: The born-again Gregory brothers worked a financial miracle from cast-off drug brands." Forbes. Zina Moukheiber. October 28, 2002. Arxivat April 3, 2008$^{[Datemismatch]}$, a Wayback Machine.
* "Monarch Pharmaceuticals acquired." sanofi-aventis Group. December 18, 1998. Arxivat de març 3, 2016, a Wayback Machine.
* "Pharmacists For Life Joins International Boycott." Life Communications, vol. 4, no. 19. November, 1994.
* "Boycott of New Drug 'Allegra' Aimed at Protecting Women & Children From Dangers of RU-486." Concerned Women For America. April 2, 1997. Arxivat de juliol 9, 2011, a Wayback Machine.

## Enllaços externs

* Archive site Arxivat 2005-07-01 a Wayback Machine.
* Sanofi Aventis site
* Aventis Foundation
# Goya

«Goya» té aquests significats:
* Goya (sèrie), sèrie de TV de 1985 protagonitzada per Enric Majó
* Goya (Madrid), , barri al Districte de Salamanca, a Madrid
* Goya (municipi), ciutat de la província de Corrientes (Argentina) i capital de departament
* Departament Goya, departament de la província de Corrientes, al nord-est de l'Argentina
* Premis Goya, premis anuals de l'Acadèmia de les Arts i les ciències cinematogràfiques d'Espanya
* Francisco de Goya y Lucientes, pintor aragonès
* Carola Goya
# Església de São Pedro

* Per a altres significats, vegeu «església de São Pedro (Leiria)».
São Pedro, també coneguda com a São Pedro d'Abragão, és una església a la freguesia d'Abragão, al municipi de Penafiel.(1) Aquesta església es troba en la Ruta del romànic de Vale do Sousa i fou classificada com a Monument Nacional per Decret Núm. 129/77, DR 226, del 29 de setembre de 1977.
En el transcurs dels treballs de l'arranjament urbanístic del Centre Cívic d'Abragão, integrat en la Ruta del romànic de Vale do Sousa, es trobà, a l'edifici de suport de la Junta de Freguesia, una significativa sèrie d'elements arquitectònics de l'època romànica, provinents de l'església. En la construcció de les parets de l'edifici –utilitzat com a taller de ferrer– s'inseriren algunes peces pertanyents a l'antiga nau de l'església reedificada en la segona meitat del segle xvii.(1)

## Referències

* ↑ «Igreja de Abragão, incluindo os túmulos - detalhe». IGESPAR. [Consulta: 12 setembre 2012].
# Jelena Čanković

Jelena Čanković és una centrecampista de futbol internacional per selecció femenina de futbol de Sèrbia. Ha jugat la Lliga de Campions amb el Spartak Subotica, el FC Barcelona i el Ferencváros TC, on juga actualment.
La seva cosina Jovana Damnjanovic també és futbolista internacional.

## Trajectòria

| Temporades | Club | Títols |
| 11/12 - 12/13 | Spartak Subotica | 2 Lligues, 2 Copes |
| 13/14 | FC Barcelona | 1 Lliga, 1 Copa |
| 14/15 | Spartak Subotica | 1 Lliga, 1 Copa |
| 15/16 - act. | Ferencváros TC | 1 Lliga |

## Referències

* ↑ UEFA
# Dorojni (Calmúquia)

* Per a altres significats, vegeu «Dorojni».
Dorojni (en rus: Дорожный) és un poble (un possiólok) de Calmúquia, a Rússia, segons el cens del 2010 tenia 26 habitants. Pertany al districte municipal de Priiútnoie.

## Referències

* ↑ «Климат: Амтя Уста». Arxivat de l'original el 2015-02-27.
* ↑ «усн». Arxivat de l'original el 2014-10-17.
* ↑ «L-38 карты Генштаба СССР. Элиста, Черкесск, Пятигорск, Волгодонск». Arxivat de l'original el 2014-10-17.
# LMA

LMA té els següents significats:
* Acadèmia d'Art de Letònia (del seu nom en letó Latvijas Mākslas Akadēmija), institució d'educació superior d'art amb seu a Riga (Letònia)
* Acadèmia Letona de Música (del seu nom en letó Latvijas Mūzikas Akadēmija), institució d'educació superior de música amb seu a Riga (Letònia)
* Acadèmia de Medicina de Letònia (del seu nom en letó Latvijas Medicīnas Akadēmija), antic nom de l'actual Universitat Stradiņš de Riga (Letònia)
* Acadèmia de Música de Lituània (del seu nom en lituà Lietuvos Muzikos Akademija), institució d'educació superior de música i teatre amb seu a Vílnius (Lituània)
* Acadèmia de Ciències de Lituània (del seu nom en lituà Lietuvos Mokslų Akademija), acadèmia de ciències amb seu a Vílnius (Lituània)
* Leucèmia mieloide aguda, leucèmia a la línia mieloide dels leucòcits